Ilmoittautuminen 5.3. mennessä, kursinumero 1301324, www.jarvilakeus.fi tai puh 06 2412 9350.
pieni auditorio, Kauppatie 109, 62200 Kauhava
historialuento Valkeasaaren taistelusta, luennoitsija historianopettaja evp Eero Paavola
Valkeasaaressa käytiin jatkosodan taistelu, jossa puna-armeija mursi suomalaisten pääaseman Karjalankannaksella kesällä 1944. Valkeasaaren lohkoa puolusti IV armeijakuntaan kuulunut Jussi Sihvon komentama suomalainen 10. divisioona. Rintamavastuussa oli jalkaväkirykmentti JR 1. Massiivinen tulisokki lamautti jalkaväen. Taukoamaton kranaattikeskitys mursi yksittäisten taistelijoiden henkisen kestokyvyn. Saattaa sisältää raakaa materiaalia ja kuvia. Ilmoittautuminen 5.3. mennessä, kursinumero 1301324, www.jarvilakeus.fi tai puh 06 2412 9350.
Peruslippu: 37€ Jousto perus: 42€ Opiskelija / lapsi: 20€ Jousto opiskelija: 25€ Ryhmälippu: 34€ (min 10 hlöä)
Törnävän kesäteatteri, Törnävänsaarentie 1
Törnävän kesäteatteri / Seinäjoen kaupunginteatteri
Ensi kertaa Suomessa: Törnävän kesäteatteri esittää Monty Pythonin Hullu maailma -elokuvaan perustuvan pähkähullun musikaalin
Ensimmäistä kertaa Suomessa: Monty Python`s SPAMALOT -musikaali. Klopoti-klop ja NI! Suunta kohti kesän hulluinta brittikomediaa ja broadway-musikaalia Seinäjoelle Törnävän kesäteatteriin. Törnävän katetussa kesäteatterissa nähdään legendaarisia hahmoja kuten mm. Kuningas Arthur ja Pyöreän Pöydän Ritarit, jotka kopsuttelevat kookospähkinä-ratsuillaan avarille Finlandin maille. Jumalalta saatu tehtävä etsiä Graalin malja johdattaa ritarit seikkailuun, jossa sanavarastoltaan sangen rajoittuneet Ni-ritarit uhkaavat ritareiden henkeä, rääväsuinen fransmanni pelottelee ilmavaiva-aseellaan ja viattomasta luontokappaleesta paljastuu verenhimoinen peto. Vastustajat ovat kaikin puolin sisukasta sorttia: vaikka kädet ja jalat olisi sivallettu miekalla irti, kieli on kyllä terässä! Päät onkin pidettävä joko pystyssä tai kohdattava hirvittävän kummallinen kuolema. Sananikkari Mikko Koivusalon suomentaman musikaalin ensi-ilta on 6. heinäkuuta 2019. Musikaalin ohjaa tv:stäkin tuttu stan-up koomikko ja teatteriohjaaja Mika Eirtovaara. Rooleissa: Aku Hirviniemi Olli Rahkonen Anna Victoria Eriksson Henrik Hammarberg Pihla Pohjolainen Lauri Ketonen Annina Rubinstein.
Monty Python`s Spamalot - Törnävän kesäteatteri
13,50€ , Perhelippu 4hlö 42€ Alle 2-. maksutta
Lasten ja aikuisten legendaarinen kestosuosikki ja Pikku Kakkosesta tuttu maailmanmestari-taikuri Simo Aalto
Lasten ja aikuisten legendaarinen kestosuosikki ja Pikku Kakkosesta tuttu maailmanmestari-taikuri Simo Aalto tarjoilee Taika-Ilopillerin yhdessä avustajavaimonsa Kirstin kanssa. Uudessa Iloisessa showssa nähdään maailman parhaita taikatemppuja ryyditettynä hyväntuulisella lavashowlla. Simo johdolla kaikenikäiset katsojat pääsevät tunnin matkalle taikamaailmaan, jossa mikään ei ole mahdotonta. Mukana seikkailevat Simon ja Kirstin eläinkaverit Erkki-kani ja Paloma kyyhky ja uusina tuttavuuksina rokkaava Omenamato sekä hieman murheellinen puhuva koira Jäyhis. Ja toki lapset pääsevät auttamaan taikuria lavalle asti! Simon mukaansatempaava esiintyminen takaa, että Taika- Ilopillerin vaikutus säilyy pitkään, mieli virkistyy ja arjen pyöritys unohtuu. Sanalla sanoen luvassa on laadukasta estradiviihdettä! Simon omin sanoin: ”Pitkän urani aikana on jo yksi sukupolvi, ysärilapset, kasvanut aikuisiksi ja he tulevat nyt omien lastensa kanssa katsomaan lapsuutensa idolia, siksi haluan tarjota iloa ja ihmetystä kaikenikäisille.”
Ilmoittaudu mukaan viimeistään 6.3.2019:
Etelä-Pohjanmaan liitto ja Seinäjoen yliopistokeskus
Tulevaisuusfoorumissa keskustellaan Suomen ja erityisesti alueiden tulevaisuudesta.
Aika: Maanantai 11.3.2019 klo 09:00 – 12:00 Paikka: Seinäjoki Areena, Sali 140A, Kirkkokatu 23, 60220 SEINÄJOKI Olet lämpimästi tervetullut osallistumaan keskusteluun alueiden ja Etelä-Pohjanmaan tulevaisuudesta Seinäjoelle 11.3.2019. Suomen talouden kasvu ja menestyminen on rakentunut korkeaan osaamiseen, teknologian kehitykseen ja tuottavuuden kasvuun. Viime vuosien nopean talouskasvun jälkeen epävarmuutta on jälleen ilmassa, kaupungistuminen kiihtyy ja alueiden kehityksessä on havaittavissa polarisaatiota Suomessa. Pysyvätkö kaikki mukana vai onko pudotuspeli jo alkanut? Miksi toiset alueet taantuvat ja toiset menestyvät? Millaiset edellytykset alueilla tulisi olla, jotta ne pysyvät mukana tulevissa murroksissa? Millaisia ratkaisuja tarvitaan, jotta erilaiset alueet menestyvät myös 2030 -luvulla? Tilaisuuden avaa elinkeinoministeri Mika Lintilä ja asiantuntijapuheenvuoroissa käsitellään mm. kaupungistumisen kehityssuuntia ja väestörakenteen muutosta (Eero Holstila, MDI), Etelä-Pohjanmaan ja alueiden tilannekuvaa työllisyyden ja osaamisen näkökulmista (Miika Laurila, Etelä-Pohjanmaan liitto) sekä epätodennäköisten alueiden menestymistä (Prof. Markku Sotarauta, TAU). Tilaisuus lähetetään suorana Etelä-Pohjanmaan liiton Facebook-sivulla osoitteessa www.facebook.com/epliitto. Tallenne on katsottavissa myöhemmin. Varaa mukaan mobiililaite, niin voit osallistua keskusteluun ja kommentoida Viestiseinä-sovelluksen kautta osoitteessa www.viestiseina.fi/etelapohjanmaa. Ohjelma 08:30 Aamiainen tarjolla aulassa 09:00 Seminaarin avaus, Lasse Anttila, maakuntahallituksen pj., Etelä-Pohjanmaan liitto 09:10 Suomen pitkän aikavälin työllisyys- ja innovaatiopolitiikka, Mika Lintilä, elinkeinoministeri 09:30 Innovatiivisuutta ja kasvua alueille, Miika Laurila, Etelä-Pohjanmaan liitto 10:10 Kaupungistumisen valtavirta ja vastavirta, Eero Holstila, MDI Kommenttipuheenvuorot 10:50 Tauko 11:00 Epätodennäkoisten alueiden menestyminen, Markku Sotarauta, Tampereen yliopisto 11:40 Yhteenveto – mihin olemme matkalla? 12:00 Tilaisuus päättyy Tule mukaan keskustelemaan ja rakentamaan ratkaisuja! Ilmoittaudu viimeistään 6.3.2019: https://fi.surveymonkey.com/r/tulevaisuusfoorumi Tapahtuman järjestävät yhteistyössä Etelä-Pohjanmaan liitto, Innovatiivisuutta ja kasvua Etelä-Pohjanmaalle -hanke ja Seinäjoen yliopistokeskus.
Tulevaisuusfoorumi: Onko suurten keskusten ulkopuolella tulevaisuutta?
Ei ennakkoilmoittautumista. Tiedustelut 040-7428812/Tuula
Kävelyjenkan ja Buggin perusteet Härmän Kylpylän Lakeussalissa klo 18.15 -21 kahtena maanantaina 4.3. ja 11.3. (Bugg jatkuu vielä 18.3. saaden silloin rinnalleen Salsan). Ohjaajina Tuula Nummela ja Kai Tamminen. Tervetuloa oppimaan kanssamme mukavassa seurassa! www.tanssiaskeleet.fi
Lentopallon alueleirin otteluia ja ykkössarjan otteluita
Lauantaina 9.3. klo 10-12 Länsi-Suomen alueleiri tytöt, klo 12-14 pojat, klo 14-16 tytöt ja klo 16-18 pojat (03-04 vuonna syntyneet) Sunnuntaina 10.3. klo 10.30-13.00 lentopallon esittelypäivä. Avoinna kaikille lentopallosta kiinnostuneille nuorille (ikärajat 4-15 vuotiaille) Su klo 15 naisten ykkössarajan peli Kuortane – Oulun Kisko ja klo 17.30 miesten ykkössarjan peli Kuortane – KyKy Betset Kyyjärvi Osta VIP-lippu ja pääset ykköspaikalle katsomoon, tapaamaan lentopallon asiantuntijoita sekä nauttimaan herkullisesta VIP-menusta. Kysy lisää Arja Väliaho puh 040 574 8120.
Lentopallon Superviikonloppu 9.-10.3.2019
Peruslippu 20,50 € Lapset yli 12 v, opiskelijat, eläkeläiset, työttömät, varusmiehet 18,50 € Lapset alle 12 v 15,50 € Teatteri Lapuan jäsenet 10 € Hinnat sisältävät käsittelykuluja 2,50 €. Lipun hintaan sisältyy väliaikatarjoilu (kahvi/tee/mehu + kahvileipä). Liput esityksiin voi ostaa Lipputoimiston netistä tai palvelupisteistä (esim. Museokauppa Paukun Puoti, Vanha Paukku, Lapua) tai teatterin lipunmyynnistä, tuntia ennen esityksen alkua.
Koko perheen näytelmä Kaunotar ja Hirviö tarjoaa satumaista ihasteltavaa niin pienille kuin isoillekin teatterikävijöille
Vanha taru on täynnä elämää… Satumainen kansantaru herää henkiin Lapualla, kun Kaunotar ja Hirviö kohtaavat toisensa lumotussa linnassa. Pelottavasta Hirviöstä paljastuu uusia puolia, kun hän opettelee valssin askeleita, pöytätapoja ja hurmaamistaitoja. Linnan lumotuilla esineillä on tietenkin sormensa pelissä rakkaustarinassa, jossa kauneus piilee sydämen hyvyydessä. Kun Kaunotar palaa takaisin kyläänsä ja Hirviö luopuu toivosta, on kaikilla linnan asukkailla matkan määränpää lähellä. Voittaako rakkaus kuitenkin, ennen kuin ruusun viimeinen terälehti tipahtaa? Kiltti ja rohkea Kaunotar johdattaa katsojat ihmeelliseen seikkailuun, joka tarjoaa ihasteltavaa koko perheelle. Saat uusia ystäviä lavalle astuvista lumotuista esineistä ja ehkä ruman Hirviönkin sisältä löytyy jotain kaunista ja hyvää. Satumaisen onnen löytymisessä ei lopulta ole ratkaisevaa ulkokuori vaan se, mitä löytyy ihmisen sisältä. Teatteri Lapuan Kaunotar ja Hirviö perustuu perinteiseen kansansatuun, josta lukuisat teatterit ympäri maailmaa ovat esittäneet omia versioitaan. Tositarinaan pohjaava taru saa uuden asun, kun käsikirjoittaja ja ohjaaja Juulia Soidinaho dramatisoi ranskalaisen Gabrielle-Suzanne Bardot de Villeneuven julkaisun pohjalta Kaunottaren ja Hirviön TeatteriHiomon lavalle. Tervetuloa vieraaksemme kokemaan tämä uskomaton tarina! Kesto 1 h 35 min Ikäraja 6 vuotta
20 euroa, sisältäen käsiohjelman ja väliaikakahvin
Maria Jotunin kirjoittama, Antti Mikkolan dramatisoima ja Eija-Irmeli Lahden ohjaama näytelmä Huojuva talo
Teatteri Kyröö ry esittää Antti Mikkolan nykyaikaan dramatisoiman Maria jotunin klassikon Huojuva talo. Ohjauksesta vastaa Eija-Irmeli Lahti. Näytelmässä on voimakkaita kohtauksia ja strobovaloja. Näytelmä ei sovellu alle 16-vuotiaille. Salissa on 80-paikkainen nouseva katsomo. Paikkoja ei ole numeroitu. Lipunmyynti netissä Liveto.fi -palvelumyynnin kautta. Myynti ovelta tuntia ennen esityksen alkua käteisellä, jos lippuja on jäljellä.